**Linas Jakučionis**

Gyvenime esu Linas, šioje bendruomenėje ir sporte, daugiausia žmonių mane pažįsta, kaip Džiuzę. Gyvenime esu ramus, ramiai reaguoju į situacijas, kur kiti gali prarasti savitvardą. Sporte, ypač visų mūsų mylimame Ultimete, lygiai taip pat, kaip ir gyvenime vadovaujuosi šaltu protu, kas mano nuomone yra svarbu. Jei trumpai, tai sporte esu nuo 9 metu, perėjau ne vieną sporto šaką, bet tik čia įleidau šaknis.

Anksčiau esu dalyvavęs tik keliuose Ultimete pristatymuose Vilniaus mieste, kas labai patiko, pasikalbėti su vaikais, tėvais, šiaip praeivis ir papasakoti ką mes čia darom ir ką žaidžiam.

Kandidatuoju į renginių komitetą. Kodėl? Nes teko dirbti renginių organizavimo srityje, žinau kiek jėgų, pastangų ir laiko tai reikalauja. kas manęs visiškai negąsdina. Esu pasiruošęs iššūkiams ir galimybėms.

Ką norėčiau nuveikti šiame komitete – kiek įmanoma daugiau prisidėti prie čempionatų organizavimo, po teisybės, man labai patinka atvykti anksčiau į aikštelę ir matyti, kaip po truputį ji virsta kovos lauku, kuriame bus išsiaiškinta, kas yra kas.

Būdamas Ultimete jau bene 17 metu, visada tik imdavau, atėjo laikas ir duoti. Tai yra didžiausia mano motyvacija prisidėti prie vykdomojo komiteto.